2013 Avroviziya Mahnı Müsabiqəsi

**2013 Avroviziya Mahnı Müsabiqəsi** (; ) — sayca 58-ci Avroviziya Mahnı Müsabiqəsidir. Lorinin ifa etdiyi "Euphoria" mahnısı ilə 2012 Avroviziya Mahnı Müsabiqəsində qələbə qazanmasının ardınca 2013-cü ildə İsveç beşinci dəfə Avroviziyaya ev sahibliyi etmək hüququ qazanmışdı. Müsabiqə İsveçin üçüncü böyük şəhəri olan Malmödə, Malmö Arenada keçirilmişdir. Müsabiqənin yarımfinalları 2013-cü ilin 14 və 16 may, final isə 18 may tarixində baş tutmuşdur.

2012-ci ildə müsabiqəyə ev sahibliyi edən Azərbaycanla siyasi problemlər səbəbindən müsabiqədə iştirak etməyən Ermənistan bir illik fasilədən sonra 2013-cü ildə Avroviziyaya geri dönmüşdür. Bosniya və Herseqovina, Portuqaliya və Slovakiya isə maliyyə problemlərini səbəb göstərərək, Malmödə keçirilən müsabiqədə iştirakdan imtina etmişdirlər. Eyni zamanda Türkiyənin dövlət kanalı TRT müsabiqənin müəyyən qaydalarına narazaçılığını bildirərək, müsabiqədə iştirakdan imtina etmişdir. Ümumilikdə 39 ölkənin iştirak etdiyi Avroviziya 2013-də Danimarka təmsilçisi Emmili de Forest ifa etdiyi "Only Teardrops" adlı mahnı ilə 281 xal toplayaraq qalib gəlmişdir. Bu sonuncu dəfə Avroviziyada 2000-ci ildə Olsen Brothers-in təmsilində qalibiyyət əldə etmiş Danimarkanın müsabiqədə ümumilikdə üçüncü qələbəsi idi.

## Keçirildiyi yer

2013-cü ildə İsveçdə keçiriləcək Avroviziya Mahnı Müsabiqəsinə ev sahibliyi etmək üçün üç şəhərin namizədliyi irəli sürülmüşdür. Malmö Stokholm və Göteborq şəhərlərini geridə qoyaraq bu şansı əldə etmişdir. Təşkilatçılar infrastrukturunun əlverişli olmasına görə üstünlüyü Malmöyə vermişdirlər. Bu şəhərdə hər il “Melodifestivalen” mahnı müsabiqəsi keçirilir. Həmçinin Avroviziyaya seçmələr də bu şəhərdə aparılır. Malmödə 664 min nəfər yaşayır. Avroviziya daha öncə 1992-ci ildə də Malmödə keçirilmişdir.

### Namizəd şəhərlər

## İştirakçılar
39 ölkənin iştirak etdiyi Avroviziya 2013 otuz üçü ölkənin final uğrunda mübarizə apardığı iki yarımfinal mərhələsindən (birinci yarımfinalda 16 ölkə, ikinci yarımfinalda 17 ölkə) və iyirmi altı ölkənin qalibiyyət uğrunda mübarizə apardığı final mərhələsindən təşkil olunmuşdur. "Böyük Beşlik" ölkələri (Almaniya, Böyük Britaniya, Fransa, İspaniya, İtaliya) və ev sahibi İsveç müsabiqənin finalında birbaşa iştirak etmək hüququ qazanmışdırlar.

### Yarımfinallara bölünmə səbətləri
17 yanvar 2013-cü il tarixdə Avroviziya 2013-də iştirak edəcək ölkələrin yarımfinallara bölünməsi üçün püşkatma mərasimi keçirilmişdir. Tədbirdən əvvəl də məlum idi ki, iştirakçı ölkələrdən altısı; Almaniya, Böyük Britaniya, Fransa, İspaniya İtaliya və ev sahibi İsveç birbaşa finalda iştirak edəcək. Müsabiqənin səsvermə üzrə rəsmi sponsoru olan Digame-nin apardığı hesablamalar nəticəsində 2013-cü ilə kimi bir-birinə çox səs verən ölkələrin fərqli yarımfinallarda iştirak etməsi üçün ölkələr beş səbətə ayrılmışdır. Hər bir səbətdə fərqli səsvermə qruplaşmaları yer almışdır (Balkan ölkələri bir səbətdə, Keçmiş Sovet ölkələri bir səbətdə, Skandinaviya ölkələri bir səbətdə və s.). Həmin bu üsul yarımfinal püşkatması zamanı eyni səbətdə yer alan altı və ya yeddi ölkənin eyni yarımfinalda iştirak etməməsinə şərait yaradırdı.

İsrail, Danimarka və Norveç püşkatmada iştirak etməmişdir. Belə ki, müsabiqənin ən çox izləyici kütləsinin olduğu düşünülən və biletlərin ən çox satıldığı iki ölkə Danimarka və Norveç Avropa Yayım İttifaqının qərarı ilə püşkatmadan öncə fərqli yarımfinallara ayrılmışdırlar. Hər iki ölkənin eyni yarımfinalda iştirak etməsi halında həmin yarımfinalda arenanın 2/3 hissəsini yalnız Danimarka və Norveçdən gələn izləyicilərin təşkil edəcəyi və digər ölkələrdən bilet satışlarının az olacağı gözlənilirdi. Eyni zamanda İsrail Avropa Yayım İttifaqının qərarı ilə püşkatmadan azad edilmişdi. Müsabiqənin birinci yarımfinal tarixinin İsrailin müharibədə həlak olan əsgərləri və eyni zamanda terror qurbanlarını Anım günü ilə üst-üstə düşməsi səbəbindən İsrailin dövlət kanalı IBA bu barədə Avropa Yayım İttifaqına müraciət etmiş və ölkənin püşkatmadan kənar ikinci yarımfinalda iştirak etməsinə qərar verilmişdir.

## Yarımfinallar

### 1-ci yarımfinal
14 may tarixində baş tutan yarımfinal mərhələsində 16 ölkə iştirak etmişdir. Bu yarımfinalda iştirak edən bütün ölkələr və eyni zamanda Böyük Britaniya, İtaliya və ev sahibi İsveç səsvermədə iştirak etmişdir. 50% telesəsvermə, 50% münsif səslərinin tətbir olunduğu yeni səsvermə metodu ilə ən çox səs toplayan 10 ölkə müsabiqənin finalına vəsiqə qazanmışdır.

*Cədvəldə işarələnmiş ölkələr müsabiqənin final mərhələsinə vəsiqə qazanmışdırlar.*

### 2-ci yarımfinal
16 may tarixində baş tutan yarımfinal mərhələsində 17 ölkə iştirak etmişdir. Bu yarımfinalda iştirak edən bütün ölkələr və eyni zamanda Almaniya, Fransa və İspaniya səsvermədə iştirak etmişdir. 50% telesəsvermə, 50% münsif səslərinin tətbir olunduğu yeni səsvermə metodu ilə ən çox səs toplayan 10 ölkə müsabiqənin finalına vəsiqə qazanmışdır.

*Cədvəldə işarələnmiş ölkələr müsabiqənin final mərhələsinə vəsiqə qazanmışdırlar.*

## Final

Finalçılar:
* "Böyük Beşlik" ölkələri (Almaniya, Böyük Britaniya, Fransa, İspaniya və İtaliya);
* Ev sahibi ölkə (İsveç);
* Birinci yarımfinal mərhələsində ilk onluğa daxil olan ölkələr;
* İkinci yarımfinal mərhələsində ilk onluğa daxil olan ölkələr.

18 may tarixində baş tutan yarımfinal mərhələsində 26 ölkə iştirak etmişdir. Müsabiqədə iştirak edən bütün ölkələr səsvermədə iştirak etmişdir və Danimarka təmsilçisi ən çox səs toplayaraq müsabiqənin qalibi elan edilmişdirlər.

## Nəticələr

### 1-ci yarımfinal

### 2-ci yarımfinal

### Final

## 12 xallar (Finalda)

## Digər ölkələr
*  - Andorranın RTVA kanalı ölkənin 2013-cü ildə müsabiqədə təmsil olunmayacağını rəsmi olaraq açıqlamışdır. Buna səbəb dövlət tərəfindən telekanalın büdcəsinə olan yatırımların azaldılmasıdır. Andorra Avroviziyada son dəfə Moskvada keçirilən müsabiqədə 2009-cu ildə iştirak etmiş və yarımfinal mərhələsində 15-ci yeri tutmuşdur.
*  - 14 dekabr 2012-ci ildə Bosniya və Herseqovinanın BHRT kanalı ciddi maliyyə problemi səbəbindən ölkənin Malmödə keçiriləcək Avroviziya Mahnı Müsabiqəsində iştirak etməyəcəyini açıqlamışdır.
*  - Çex telekanalı olan CT Çexiyanın 2013-cü ildə Avroviziya müsabiqəsinə qayıtmaq niyyətində olmadığını bildirmişdir. Buna səbəb ölkədə yarışmaya olan marağın az olmasıdır. Ölkənin 2014-cü ildə müsabiqəyə qayıtması mümkündür. Çexiya Avroviziyada son dəfə Moskvada keçirilən müsabiqədə 2009-cu ildə iştirak etmiş və yarımfinal mərhələsində sıfır xalla sonuncu yerdə qərarlaşmışdır.
*  - Lixtenşteynin 1FLTV kanalının başçısı Peter Kölbel bildirib ki, maliyyə problemləri səbəbindən 2013-cü ildə Lixtenşteynin Avroviziyada iştirakı qeyri-mümkündür. Bu kiçik knyazlıq 2010-cu ildən bəri müsabiqədə debüt etməyə çalışır.
*  - 13 sentyabr 2012-ci ildə Lüksemburqun RTL kanalı Lüksemburqun 2013-cü ildə müsabiqəyə geri dönməyəcəyini bildirmişdir. Buna səbəb ölkədə yarışmaya olan marağın az olması və iştirak üçün lazım olan məbləğin yüksək olmasıdır. Lüksemburq Avroviziyada son dəfə İrlandiyada keçirilən müsabiqədə 1993-cü ildə iştirak etmiş və 20-ci yeri tutmuşdur.
*  - Mərakeşin SNRT kanalı Mərakeşin 2013 Avroviziya Mahnı Müsabiqəsində iştirak etməyəcəyini açıqlamışdır. Mərakeş Avroviziyada ilk və son dəfə Niderlandda keçirilən müsabiqədə 1980-ci ildə iştirak etmiş və sonuncu yerdə qərarlaşmışdır.
*  - Monakonun TMC kanalı Monakonun 2013-cü ildə Avroviziya Mahnı Müsabiqəsinə qayıtmayacağını təsdiqləmişdir. Bununla bağlı əlavə açıqlama verilməmişdir. Monako Avroviziyada son dəfə Afinada keçirilən müsabiqədə 2006-cı ildə iştirak etmiş və yarımfinal mərhələsində 21-ci yeri tutmuşdur.
*  - 22 noyabr 2012-ci ildə Polşanın TVP kanalı Polşanın Avroviziya 2013-də iştirak etməyəcəyini elan etmişdir. Polşa Avroviziyada son dəfə Düsseldorfda keçirilən müsabiqədə 2011-ci ildə iştirak etmiş və yarımfinal mərhələsində sonuncu yerdə qərarlaşmışdır.
*  - 22 noyabr 2012-ci ildə Portuqaliyanın RTP kanalı ölkənin "Avroviziya 2013"də iştirakdan imtina etdiyini açıqladı. Buna səbəb ölkədə olan maliyyə problemidir. Ölkənin 2014-cü ildə müsabiqəyə geri dönməsi mümkündür.
*  - 4 dekabr 2012-ci ildə Slovakiyanın STV kanalı Slovakiyanın 2013-cü ildə müsabiqədə iştirak etməyəcəyini açıqladı. Bunun maliyyə problemi səbəbindən olduğu düşünülür.
*  - 14 dekabr 2012-ci ildə Türkiyənin dövlət kanalı TRT müsabiqənin müəyyən qaydalarına narazaçılığını bildirərək, ölkənin 58-ci Avroviziya Mahnı Müsabiqəsində iştirak etməyəcəyini açıqlamışdır.

## Yenidən iştirak edən müğənnilər

## Müsabiqəni canlı yayımlayan ölkələr

* 
* 
*  (yalnız final)
* 
* 
* 
* 
* 
* 

* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 

## İstinadlar

## Xarici keçidlər
* Eurovision.tv

## Həmçinin bax
* Avroviziya Mahnı Müsabiqəsi